stanford-oval/wikipedia huggingface dataset:
Suomen jääkiekkomaajoukkue talviolympialaisissa
Sapporon talviolympialaiset 1972 > Turnaus

Suomi lähti jälleen olympiaturnaukseen aiempaa vahvemmalla joukkueella, joukkueen runko ja lähes kaikki aiemman joukkueen tähdet olivat yhä mukana, mutta Leijonapaidassa pelasi nyt myös uusia nuoria ja taitavia pelaajia, kuten Heikki Riihiranta, Pekka Marjamäki ja Juhani Tamminen. Maalivahdeiksi valittiin Jorma Valtonen ja Stig Wetzell, joista ykkösmaalivahdin vastuun vei Valtonen. Valmennustiimi vaihtui edellisturnauksesta, sillä päävalmentajana toimi nyt Seppo Liitsola, apunaan Rauli Virtanen ja Olli Pulkkanen.
Turnaus pelattiin samaan tapaan kuin edelliset, ensin alkukarsinta, josta otteluparin voittajat etenivät A-sarjaan pelaamaan olympiakullasta ja häviäjät B-sarjaan pelaamaan sijoista 7.–11. Suomi kohtasi alkusarjassa Norjan, jonka Suomi voitti selvästi 13-1 ja eteni jälleen A-sarjaan. A-sarjassa Suomi hävisi ensin hallitsevalle mestarille Neuvostoliitolle 9-3, mutta avasi sitten A-sarjan voittitilinsä kaatamalla Puolan 5-1. Puola-ottelun jälkeen Suomi hävisi Tšekkoslovakialle ja Yhdysvalloille. Suomi kuitenkin päätti turnauksen voittoon, voittamalla ennakkosuosikkina otteluun lähteneen suurmaa Ruotsin upeasti 4-3. Suomen voitti Ruotsista pudotti Ruotsin pronssilta neljänneksi, Suomi sijoittui viidenneksi. Mestaruuden voitti ylivoimainen Neuvostoliitto.
Innsbruckin talviolympialaiset 1976 > Joukkue

Maalivahdit
Urpo Ylönen
Antti Leppänen
Puolustajat
Hannu Haapalainen
Reijo Laksola
Seppo Lindström C
Pekka Marjamäki
Timo Nummelin
Timo Saari
Hyökkääjät
Seppo Ahokainen
Matti Hagman
Hannu Kapanen
Pertti Koivulahti
Tapio Koskinen
Henry Leppä
Matti Murto
Esa Peltonen
Matti Rautiainen
Jorma Vehmanen
Valmennusjohto
Päävalmentaja: Seppo Liitsola
Apuvalmentaja: Lasse Heikkilä
Joukkueenjohtaja: Matti Suonperä
Innsbruckin talviolympialaiset 1976 > Turnaus

Vuoden 1976 olympialaiset järjestettiin Itävallan Innsbruckissa. Kisojen jääkiekkoturnaukseen osallistui kaksitoista maata.
Suomi aloitti turnauksen karsintaottelulla Japania vastaan. Ensimmäinen erä oli maaliton, mutta peli päättyi lopulta Suomen 11–2 -voittoon. Eniten maaleja joukkueesta teki Matti Rautiainen, joka teki viisi maalia. Karsintavoiton myötä Suomi eteni A-lohkoon, jossa karsintaottelut voittaneet kuusi joukkuetta pelasivat kerran toisiaan vastaan. Lohko-ottelut Suomi aloitti 1–2 -tappiolla Tšekkoslovakialle, vaikka joukkue laukoikin 47 kertaa maalia kohti. Suomen ainoan maalin teki Pertti Koivulahti. Seuraavassa ottelussa Suomi voitti Saksan liittotasavallan maalein 5–3, mutta hävisi seuraavat ottelut sekä Yhdysvalloille (4–5) että Neuvostoliitolle (2–7). Kisojen viimeisessä ottelussa Suomi voitti Puolan maalein 7–1.
Suomi sijoittui lopulta tasapisteisiin Saksan sekä Yhdysvaltain kanssa ja joukkueen maaliero oli molempia maita parempi. Sääntöjen mukaan kolmanneksi sijoitettu maa määriteltiin kuitenkin laskemalla näiden kolmen maan keskinäisissä otteluissa tehtyjen maalien suhde päästettyihin maaleihin. Suomi oli tehnyt 9 maalia ja päästänyt 8, kun taas Saksan liittotasavalta oli tehnyt 7 ja päästänyt 6. Tämän myötä Suomi sijoittui turnauksen neljänneksi. Olympiaturnauksen voitti Neuvostoliiton joukkue.
Lake Placidin talviolympialaiset 1980 > Joukkue

Maalivahdit
#1 Antero Kivelä, Porin Ässät
#19 Jorma Valtonen, TPS
Puolustajat
#3 Seppo Suoraniemi, TPS
#4 Olli Saarinen, Kiekkoreipas
#6 Hannu Haapalainen, Tampereen Tappara
#8 Tapio Levo C, Porin Ässät
#9 Kari Eloranta, Leksands IF
#10 Lasse Litma, Tampereen Tappara
Hyökkääjät
#12 Esa Peltonen A, Helsingin IFK
#13 Ismo Villa, Rauman Lukko
#15 Mikko Leinonen, Oulun Kärpät
#17 Jari Kurri, Helsingin Jokerit
#20 Jukka Koskilahti, HV71
#21 Hannu Koskinen, Kiekkoreipas
#22 Reijo Leppänen, TPS
#23 Markku Hakulinen, Kiekkoreipas
#25 Jukka Porvari, Tampereen Tappara
#28 Jarmo Mäkitalo, Kiekkoreipas
#29 Timo Susi, Tampereen Tappara
Valmennusjohto
Päävalmentaja: Kalevi Numminen
Joukkueenjohtaja: Frank Moberg
Lake Placidin talviolympialaiset 1980 > Turnaus

Suomi lähti vuoden 1980 turnaukseen mielenkiintoisella joukkueella, jossa oli paljon nuorempia pelaajia, kuten hyökkääjät Timo Susi ja Jari Kurri. Joukkue kärsi kuitenkin pahan menetyksen ennen turnausta, kun ykköspuolustaja ja pelipaikkansa parhaana pidetty Reijo Ruotsalainen loukkaantui ennen turnauksen alkua ja joutui jäämään pois turnauksesta. Suomea valmensi turnauksessa Kalevi Numminen, joukkueenjohtajana toimi Frank Moberg ja joukkueen kapteenistoon Numminen oli valinnut kapteeniksi Tapio Levon ja varakapteeniksi Esa Peltosen. Olympiaturnaus pelattiin vuonna 1980 uudenlaisella systeemillä, kun joukkueet jaettiin jo alussa kahteen eri divisioonaan Blue Divisioniin ja Red Divisioniin, joissa oli kummassakin kuusi joukkuetta. Molemmissa divisioonissa oli kuusi joukkuetta, joista kaksi parasta eteni mitalisarjaan ja kolmanneksi sijoittuneet pelasivat toisiaan vastaan ottelussa viidennestä sijasta. Suomi pelasi Red Divisionissa, yhdessä Neuvostoliiton, Kanadan, Puolan, Alankomaiden ja Japanin kanssa. Leijonat aloitti turnauksen takellellen, kärsiessään niukan 5-4 tappion Puolalle, mutta voitti tämän upeasti suurmaa Kanadan, jonka Leijonat pudotti mitalisarjasta, sekä Alankomaat ja Japanin ja hävisi Neuvostoliitolle. Suomi kokosi yhteensä kuusi pistettä mikä riitti Red Divisionin kakkos-sijaan ja mitalisarja-paikkaan. Mitalisarjassa Suomi menetti mitalin, kun se pelasi mitalisarjassa 3-3 tasapelin Ruotsia vastaan, voitolla joukkue olisi voittanut pronssia. Suomen turnauksen viimeinen ottelu oli 4-2 tappio mestaruuden voittaneelle Yhdysvalloille. Yhdysvaltojen kultamitali yliopistopelaajista koostuneella joukkueella, ohi Neuvostoliiton nimekkään ja viime vuosien turnauksia dominoineen joukkueen sai runsaasti huomiota ja legendaarista mainetta. Yhdysvaltojen voittoa kutsuttiin nimellä 'Miracle on Ice' (suom. 'ihme jäällä').
Sarajevon talviolympialaiset 1984 > Joukkue

Maalivahdit
Kari Takko, Porin Ässät
Jorma Valtonen, TPS
Puolustajat
Timo Jutila, Tampereen Tappara
Petteri Lehto, TPS
Markus Lehto, Helsingin Jokerit
Pertti Lehtonen, Helsingin IFK
Arto Ruotanen, Oulun Kärpät
Simo Saarinen, Helsingin IFK
Ville Sirén, Tampereen Ilves
Hyökkääjät
Raimo Helminen, Tampereen Ilves
Risto Jalo, Tampereen Ilves
Arto Javanainen, Porin Ässät
Erkki Laine, Kiekkoreipas
Anssi Melametsä C, Helsingin IFK
Jarmo Mäkitalo, Södertälje SK
Hannu Oksanen, Helsingin Jokerit
Arto Sirviö, Helsingin Jokerit
Petri Skriko, SaiPa
Raimo Summanen, Tampereen Ilves
Harri Tuohimaa, Helsingin IFK
Valmennusjohto
Päävalmentaja: Alpo Suhonen
Apuvalmentaja: Reino Ruotsalainen
Sarajevon talviolympialaiset 1984 > Turnaus

Suomi lähti vuoden 1984 olympiaturnaukseen uudistuneella ja nuorentuneella joukkueella. Mukana olivat mm. nuorista tähdistä Raimo Helminen, Petri Skriko, Timo Jutila, Kari Takko, Arto Javanainen ja Raimo Summanen. Myös veteraaneja oli yhä mukana, tosin kokeneet pelaajat olivat vähemmistö. Leijonia valmensi turnauksessa Alpo Suhonen, apunaan Reino Ruotsalainen. Kapteeniksi Suhonen valitsi vasta 23-vuotiaan Anssi Melametsän. Olympialaisiin valitut pelaajat pääsivät tutustumaan toisiinsa ja pelitapaan ennen turnauksen alkua, sillä Olympiajoukkue pelasi muutaman ottelun SM-liigassa ennen turnausta.
Vuoden 1984 turnaukseen osallistui 12 joukkuetta, jotka jaettiin kahteen lohkoon. Lohkojen kaksi parasta eteni loppusarjaan, ja kolmanneksi ja neljänneksi sijoittuneet pelasivat sijoitusottelun toisessa lohkossa samalla sijalle sijoittuneen joukkueen kanssa. Suomi pelasi B-lohkossa ja aloitti turnauksen ottelulla Itävaltaa vastaan. Suomi voitti ottelun 4-3, Arto Javanaisen tehdessä ratkaisevan 4-2 maalin. Toisessa ottelussaan Suomi kohtasi Norjan, jonka melko heikkotasoinen joukkue osoittautui Leijonille helpoksi vastukseksi, Suomi voitti ottelun 16-2. Kolmannessa ottelussaan Suomi kärsi turnauksen ensimmäisen tappionsa, kun Kanada voitti Leijonat maalein 4-2. Tämän jälkeen seurasi toinen tappio, 7-2 Tšekkoslovakialle ja alkusarja päättyi Suomen osalta 3-3 tasapeliin Yhdysvaltojen kanssa. Suomi keräsi alkulohkossa viisi pistettä, mikä riitti lohkon kolmanteen sijaan. Näin ollen Suomi pelasi sijoitusottelun viidennestä sijasta A-lohkon kolmannen, Länsi-Saksan kanssa. Suomi johti ottelua jo 4-1 Petri Skrikon, Anssi Melametsän, Raimo Summasen ja Risto Jalon maaleilla, mutta Länsi-Saksa nousi tasoihin Erich Kühnhacklin kolmella maalilla ja meni lopulta menojaan voittaen ottelun 7-4. Näin ollen Suomi jäi turnauksessa kuudenneksi. Turnauksen voitti kultakantaan palannut Neuvostoliitto.
Calgaryn talviolympialaiset 1988 > Joukkue

Maalivahdit
#1 Sakari Lindfors, Helsingin IFK
#19 Jarmo Myllys, Rauman Lukko
#30 Jukka Tammi, Tampereen Ilves
Puolustajat
#2 Teppo Numminen, Tampereen Tappara
#3 Timo Blomqvist C, MODO Hockey
#4 Jyrki Lumme, Tampereen Ilves
#6 Arto Ruotanen, HV71
#7 Simo Saarinen, Helsingin IFK
#9 Kari Eloranta, HC Lugano
#16 Jukka Virtanen, TPS
#29 Reijo Ruotsalainen, HV71
Hyökkääjät
#10 Timo Susi, Tampereen Tappara
#11 Kai Suikkanen, Oulun Kärpät
#13 Jari Torkki, Rauman Lukko
#14 Raimo Helminen, Tampereen Ilves
#15 Iiro Järvi, Helsingin IFK
#17 Erkki Laine, Färjestad BK
#18 Pekka Tuomisto, Helsingin IFK
#20 Janne Ojanen, Tampereen Tappara
#21 Erkki Lehtonen, Tampereen Tappara
#24 Reijo Mikkolainen, Tampereen Tappara
#26 Esa Keskinen, TPS
#27 Kari Laitinen, Helsingin IFK
Valmennusjohto
Päävalmentaja: Pentti Matikainen
Apuvalmentaja: Hannu Jortikka
Albertvillen talviolympialaiset 1992 > Joukkue

Maalivahdit
#1 Jukka Tammi, Tampereen Ilves
#30 Markus Ketterer, Helsingin Jokerit
Puolustajat
#3 Timo Blomqvist, Malmö IF
#4 Kari Eloranta, Rögle BK
#5 Timo Jutila, Luleå HF
#6 Arto Ruotanen, HV71
#7 Simo Saarinen, Helsingin IFK
#9 Ville Sirén, Tampereen Ilves
#12 Janne Laukkanen, HPK
#44 Harri Laurila, JYP
Hyökkääjät
#8 Teemu Selänne, Helsingin Jokerit
#11 Jari Lindroos, JYP
#14 Petri Skriko, Winnipeg Jets (NHL)
#15 Hannu Järvenpää, Leksands IF
#16 Keijo Säilynoja, Helsingin Jokerit
#18 Pekka Tuomisto C, Helsingin IFK
#22 Timo Saarikoski, Rauman Lukko
#25 Raimo Summanen, Tampereen Ilves
#27 Timo Peltomaa, Tampereen Ilves
#28 Raimo Helminen, Malmö IF
#40 Mika Nieminen, Rauman Lukko
#42 Mikko Mäkelä, TPS
Valmennusjohto
Päävalmentaja: Pentti Matikainen
Apuvalmentaja: Sakari Pietilä
Albertvillen talviolympialaiset 1992 > Turnaus

Vuoden 1992 olympiaturnaus oli edellisistä poikkeava monella tapaa, lohkovaiheen jälkeen tällä kertaa pelattiin loppusarjan sijaan ensimmäistä kertaa olympiakisojen historiassa pudotuspelit, lisäksi mukana oli ensimmäistä kertaa NHL-pelaajia. NHL:ää ei kuitenkaan keskeytetty olympialaisten ajaksi, joten pelaajien päästäminen kisoihin oli NHL-seuroista kiinni ja tämän vuoksi turnauksessa nähtiin lopulta vain muutamia NHL-pelaajia. Yksi heistä oli Suomen Winnipeg Jetsiä edustanut Petri Skriko, joka oli samalla ensimmäinen suomalainen NHL-pelaaja olympialaisissa. Suomen joukkueesta löytyi vuoden 1992 turnauksessa sekä kokemusta että nuoria pelaajia. Nuorta kaartia edusti mm. Jokereiden suurlupaus, tehokas nuori hyökkääjä Teemu Selänne, joka siirtyi pian olympialaisten jälkeen NHL:ään. Selänne oli heti joukkueessa suuressa roolissa. Päävalmentajana jatkoi Pentti Matikainen, jonka uusi apuvalmentaja oli Sakari Pietilä. Joukkueen kapteenina toimi Pekka Tuomisto.
Suomi pelasi A-lohkossa, ja pelasi turnauksen ensimmäisen ottelunsa Saksaa vastaan. Ottelu päättyi 5–1 Suomen hyväksi, ottelun ratkaisijoina häärivät Hannu Järvenpää ja Teemu Selänne, jotka tekivät molemmat kaksi maalia sekä avausmaalin laukonut Mika Nieminen. Seuraavassa ottelussaan Suomi murskasi Puolan 9–1, mutta Leijonien voittokulku pysähtyi kolmannessa ottelussa Yhdysvaltoja vastaan, tappiolukemien ollessa 1–4. Turnauksen neljännessä ottelussa Suomi pelasi 3–3 tasapelin Ruotsin kanssa, ja päätti lohkovaiheen 5–3 voittoon Italiasta. Suomi eteni alkulohkosta jatkoon, lohko kolmosena ja sai näin ollen ensimmäisellä pudotuspelikierroksella vastaansa Itsenäisten valtioiden yhteisön eli IVY:n. Itsenäisten valtioiden yhteisö oli entisten neuvostotasavaltojen yhteisö, joka oli perustettu edellisenä vuonna, 1991, korvaamaan hajonnut Neuvostoliitto. IVY:n joukkue korvasi Neuvostoliiton maajoukkueen, mutta olympiaturnauksen jälkeen se hajaantui useiden eri valtioiden maajoukkueisiin, joista menestynein on ollut Venäjän jääkiekkomaajoukkue. Vuoden 1992 turnauksessa IVY jatkoi kuitenkin vielä Neuvostoliiton perinnettä ja joukkue pelasi vielä kerran yhdessä, koostuen eri entisten neuvostovaltioiden pelaajista. Joukkue oli erittäin kovatasoinen ja motivoitunut ja se näkyi ottelussa Suomea vastaan. IVY karkasi johtoon noin kolmen minuutin kohdalla, mutta Pekka Tuomisto tasoitti kahdeksan minuutin kohdalla. Suomen kiri jäi siihen, IVY meni menojaan ja voitti ottelun 6–1. IVY jatkoi turnauksen välieriin ja Suomi joutui pelaamaan sijoista 5.–8. Suomi hävisi ensimmäisen kierroksen ottelun Ruotsille ja joutui näin pelaamaan Ranskaa vastaan, ottelusta seitsemännestä sijasta.
Suomi päätti turnauksen tyylikkääseen 4–1 voittoon ja kuudenteen sijaan. Mestaruuden voitti IVY, joka voitti olympiafinaalissa mitalikantaan palanneen Kanadan 3–1.
Lillehammerin olympialaiset 1994 > Joukkue

Maalivahdit
#1 Pasi Kuivalainen, KalPa
#30 Jukka Tammi, Tampereen Ilves
#35 Jarmo Myllys, Rauman Lukko
Puolustajat
#2 Marko Kiprusoff, TPS
#4 Erik Hämäläinen, Helsingin Jokerit
#5 Timo Jutila C, Tampereen Tappara
#6 Pasi Sormunen, Helsingin IFK
#12 Janne Laukkanen, HPK
#23 Hannu Virta, TPS
#26 Mika Strömberg, Helsingin Jokerit
Hyökkääjät
#8 Janne Ojanen, Tampereen Tappara
#9 Esa Keskinen, TPS
#11 Saku Koivu, TPS
#13 Marko Palo, HPK
#14 Raimo Helminen, Tampereen Ilves
#15 Mika Alatalo, Rauman Lukko
#16 Ville Peltonen, Helsingin IFK
#20 Jere Lehtinen, TPS
#24 Sami Kapanen, KalPa
#27 Tero Lehterä, Kiekko-Espoo
#28 Petri Varis, Helsingin Jokerit
#40 Mika Nieminen, Luleå HF
#42 Mikko Mäkelä, Malmö IF
Valmennusjohto
Päävalmentaja: Curt Lindström
Apuvalmentaja: Hannu Aravirta
Lillehammerin olympialaiset 1994 > Turnaus

Suomi lähti Norjan Lillehammerissa järjestettyihin 1994 olympialaisiin uuden, ruotsalaisen päävalmentajan Curt Lindströmin johdolla. Leijonien joukkue turnauksessa oli erittäin lahjakas ja täynnä potentiaalia. Joukkueessa pelasivat mm. tulevat maajoukkueen luotto- ja kulttipelaajat kuten Ville Peltonen, Jere Lehtinen, Sami Kapanen ja Saku Koivu, jotka kaikki edustavat Suomen jääkiekon "kultaista sukupolvea", mutta joukkueessa oli myös kokemusta jota edustivat esimerkiksi kapteeni Timo Jutila ja Mika Nieminen. Yhä melko nuoret hyökkääjät, Janne Ojanen ja Raimo Helminen olivat myös mukana, aiempaa kokeneempina. NHL-pelaajat saivat jälleen osallistua turnaukseen, mutta NHL:ää ei keskeytetty turnauksen ajaksi, minkä vuoksi turnauksessa esiintyi vain muutama NHL-pelaaja, eivätkä NHL-seurat päästäneet turnaukseen lainkaan tähtipelaajiaan. Suomen joukkueessakaan ei turnauksessa pelannut yhtään NHL-pelaajaa.
Vuoden 1994 turnaukseen osallistui 12 joukkuetta, jotka jaettiin kuuden joukkueen lohkoihin. Suomi pelasi A-lohkossa, jonka avausottelussa Suomi kohtasi Tšekin. Ottelu päättyi Suomen 3-1 voittoon Janne Ojasen, Timo Jutilan ja Sami Kapasen maaleilla. Toisessa ottelussaan Suomi voitti ylivoimaisesti Venäjän 5-0, Norjan 4-0, Itävallan 6-2 ja Saksan 7-1. Leijonien joukkueen kaikki osa-alueet toimivat lohkopeleissä erinomaisesti ja joukkue voittikin kaikki ottelunsa, mikä riitti ylivoimaiseen lohkovoittoon. Lohkovoittajana Suomi sai pudotuspelien ensimmäisellä kierroksella vastaansa B-lohkon neljänneksi sijoittuneen Yhdysvallat. Suomi voitti ottelun selvästi 6-1 ja eteni neljän parhaan joukkoon. Välierässä Leijonat kohtasi Kanadan. Ottelu oli tasainen ja todellinen jännitysnäytelmä. Ensimmäinen erä päättyi 0-0 lukemissa, mutta toisen erän alussa Saku Koivu ja Esa Keskinen auttoivat Suomen maaleillaan 2-0 johtoon. Kanada kuitenkin kavensi tilanteeksi pian 2-1 ja kuusi sekuntia ennen toisen erän päättymistä Petr Nedvěd iski Kanadalle 2-2 tasoitusmaalin. Kolmannessa erässä Brad Wervenka laukoi Kanadan johtoon ja Jean Roy ja Greg Parks lisäsivät johdon 5-2:een kymmenen minuutin sisällä johtomaalista. Aivan ottelun loppuhetkillä Jere Lehtinen kavensi tilanteeksi 5-3, mikä jäi myös ottelun loppulukemiksi. Kanada voitti ottelun ja eteni finaalin jossa se kohtasi Ruotsin. Suomi putosi pronssiotteluun taistelemaan pronssimitaleista alkulohkossa voittamansa Venäjän kanssa. Suomi voitti ottelun erinomaisesti 4-0, maalinteossa onnistuivat Marko Palo, Mika Alatalo, Ville Peltonen ja Mika Strömberg, ottelun onnistujiin lukeutui myös maalivahti Jarmo Myllys, joka torjui Leijonien maalissa nollapelin. Suomen joukkue voitti turnauksesta pronssia ja historiansa toisen olympiamitalin. Turnauksen voitti Ruotsi, joka kaatoi finaalissa Kanadan rangaistuslaukauksilla.
Naganon olympialaiset 1998 > Joukkue

Maalivahdit
#30 Jukka Tammi, Frankfurt Lions
#31 Ari Sulander, Helsingin Jokerit
#35 Jarmo Myllys, Luleå HF
Puolustajat
#4 Kimmo Timonen, HIFK
#5 Aki-Petteri Berg, Los Angeles Kings
#6 Tuomas Grönman, Pittsburgh Penguins
#12 Janne Laukkanen, Ottawa Senators
#21 Jyrki Lumme, Vancouver Canucks
#27 Teppo Numminen, Phoenix Coyotes
#44 Janne Niinimaa, Philadelphia Flyers
Hyökkääjät
#8 Teemu Selänne, Mighty Ducks of Anaheim
#10 Esa Tikkanen, Florida Panthers
#11 Saku Koivu, C, Montreal Canadiens
#14 Raimo Helminen, Tampereen Ilves
#15 Juha Ylönen, Phoenix Coyotes
#16 Ville Peltonen, Västra Frölunda
#17 Jari Kurri, Colorado Avalanche
#19 Juha Lind, Dallas Stars
#20 Jere Lehtinen, Dallas Stars
#24 Sami Kapanen, Carolina Hurricanes
#25 Kimmo Rintanen, TPS
#37 Antti Törmänen, Helsingin Jokerit
#40 Mika Nieminen, Helsingin Jokerit
Valmennusjohto
Päävalmentaja: Hannu Aravirta
Apuvalmentaja: Esko Nokelainen
Salt Lake Cityn olympialaiset 2002 > Joukkue

Maalivahdit
#30 Pasi Nurminen, Atlanta Thrashers
#31 Jussi Markkanen, Edmonton Oilers
#35 Jani Hurme, Ottawa Senators
Puolustajat
#4 Kimmo Timonen, Nashville Predators
#5 Sami Salo, Ottawa Senators
#6 Ossi Väänänen, Phoenix Coyotes
#7 Aki-Petteri Berg, Toronto Maple Leafs
#21 Jyrki Lumme, Toronto Maple Leafs
#27 Teppo Numminen, Phoenix Coyotes
#44 Janne Niinimaa, Edmonton Oilers
Hyökkääjät
#8 Teemu Selänne, C, San Jose Sharks
#10 Ville Nieminen, Colorado Avalanche
#12 Olli Jokinen, Florida Panthers
#14 Raimo Helminen, Tampereen Ilves
#16 Niklas Hagman, Florida Panthers
#17 Tomi Kallio, Atlanta Thrashers
#22 Mikko Eloranta, Los Angeles Kings
#24 Sami Kapanen, Carolina Hurricanes
#26 Jere Lehtinen, Dallas Stars
#36 Juha Ylönen, Tampa Bay Lightning
#37 Jarkko Ruutu, Vancouver Canucks
#41 Antti Aalto, Helsingin Jokerit
#42 Juha Lind, Södertälje SK
Valmennusjohto
Päävalmentaja: Hannu Aravirta
Apuvalmentaja: Esko Nokelainen
Torinon olympialaiset 2006 > Joukkue

Maalivahdit
#30 Fredrik Norrena, Linköpings HC
#31 Antero Niittymäki, Philadelphia Flyers
#33 Niklas Bäckström, Oulun Kärpät
Puolustajat
#3 Petteri Nummelin, HC Lugano
#4 Kimmo Timonen, Nashville Predators
#5 Lasse Kukkonen, Oulun Kärpät
#6 Sami Salo, Vancouver Canucks
#7 Aki-Petteri Berg, Toronto Maple Leafs
#27 Teppo Numminen, Buffalo Sabres
#32 Toni Lydman, Buffalo Sabres
#77 Antti-Jussi Niemi, Frölunda HC
Hyökkääjät
#8 Teemu Selänne, Anaheim Mighty Ducks
#10 Ville Nieminen, New York Rangers
#11 Saku Koivu, C, Montreal Canadiens
#12 Olli Jokinen, Florida Panthers
#14 Niklas Hagman, Dallas Stars
#16 Ville Peltonen, HC Lugano
#21 Mikko Koivu, Minnesota Wild
#24 Antti Laaksonen, Colorado Avalanche
#25 Jukka Hentunen, HC Lugano
#26 Jere Lehtinen, Dallas Stars
#36 Jussi Jokinen, Dallas Stars
#37 Jarkko Ruutu, Vancouver Canucks
#39 Niko Kapanen, Dallas Stars
Valmennusjohto
Päävalmentaja: Erkka Westerlund
valmentaja: Hannu Virta
valmentaja: Risto Dufva
Vancouverin olympialaiset 2010 > Joukkue

Maalivahdit
#30 Antero Niittymäki, Tampa Bay Lightning
#33 Niklas Bäckström, Minnesota Wild
#33 Miikka Kiprusoff, Calgary Flames
Puolustajat
#5 Lasse Kukkonen, Avangard Omsk
#6 Sami Salo, Vancouver Canucks
#18 Sami Lepistö, Phoenix Coyotes
#21 Janne Niskala, Frölunda HC
#25 Joni Pitkänen, Carolina Hurricanes
#32 Toni Lydman, Buffalo Sabres
#44 Kimmo Timonen, Philadelphia Flyers
Hyökkääjät
#8 Teemu Selänne, Anaheim Ducks
#9 Mikko Koivu, Minnesota Wild
#10 Niklas Hagman, Calgary Flames
#11 Saku Koivu, C, Anaheim Ducks
#12 Olli Jokinen, New York Rangers
#15 Tuomo Ruutu, Carolina Hurricanes
#16 Ville Peltonen, Dynamo Minsk
#20 Antti Miettinen, Minnesota Wild
#26 Jere Lehtinen, Dallas Stars
#37 Jarkko Ruutu, Ottawa Senators
#39 Niko Kapanen, Ak Bars Kazan
#51 Valtteri Filppula, Detroit Red Wings
#62 Jarkko Immonen, Ak Bars Kazan
Valmennusjohto
Päävalmentaja: Jukka Jalonen
valmentaja: Timo Lehkonen
valmentaja: Risto Dufva
Sotšin olympialaiset 2014 > Joukkue

Maalivahdit
#31 Antti Niemi, San Jose Sharks
#32 Kari Lehtonen, Dallas Stars
#40 Tuukka Rask, Boston Bruins
Puolustajat
#3 Olli Määttä, Pittsburgh Penguins
#4 Ossi Väänänen, Helsingin Jokerit
#5 Lasse Kukkonen, Oulun Kärpät
#6 Sami Salo, Tampa Bay Lightning
#18 Sami Lepistö, Avtomobilist Jekaterinburg
#38 Juuso Hietanen, Torpedo Nižni Novgorod
#44 Kimmo Timonen, A, Philadelphia Flyers
#45 Sami Vatanen, Anaheim Ducks
Hyökkääjät
#8 Teemu Selänne, C, Anaheim Ducks
#12 Olli Jokinen, Winnipeg Jets
#15 Tuomo Ruutu, Carolina Hurricanes
#16 Aleksander Barkov, Florida Panthers
#21 Jori Lehterä, HK Sibir Novosibirsk
#23 Sakari Salminen, Torpedo Nižni Novgorod
#26 Jarkko Immonen, Torpedo Nižni Novgorod
#27 Petri Kontiola, Traktor Tšeljabinsk
#28 Lauri Korpikoski, Phoenix Coyotes
#36 Jussi Jokinen, Pittsburgh Penguins
#41 Antti Pihlström, Salavat Julajev Ufa
#50 Juhamatti Aaltonen, Oulun Kärpät
#64 Mikael Granlund, Minnesota Wild
#71 Leo Komarov, A, OHK Dinamo Moskova
Valmennusjohto
Päävalmentaja: Erkka Westerlund
valmentaja: Lauri Marjamäki
valmentaja: Hannu Virta